proxectonos/corpus_dominio_legal_administrativo_tmp huggingface dataset:
09/05/2016 | Administración LocalMunicipal
Ponteceso
Intervención - Tesouraría
Aprobación do padrón inicial da taxa pola prestación do servizo de recollida de residuos sólidos urbanos correspondente ao exercicio 2016

ANUNCIO DE EXPOSICIÓN PÚBLICA Padrón inicial da taxa pola prestación do servizo de recollida de residuos sólidos urbanos correspondente ao exercicio 2016 O alcalde do Concello de Ponteceso, por resolución n.º 148/2016 do día 2 de maio, resolveu: PRIMEIRO.–Aprobar inicialmente o padrón fiscal da taxa pola prestación do servizo de recollida de residuos sólidos urbanos correspondente ao exercicio 2016 e que consta de 3.496 liquidacións por un importe total de 266.944,37 euros. SEGUNDO.–Expoñer ao público todos os datos incorporados ao padrón que se aproba mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días hábiles, contados a partir do día seguinte á publicación do presente edicto no Boletín oficial da provincia, servirá de notificación colectiva a todos os contribuíntes nos termos establecidos no artigo 102.3 da Lei xeral tributaria 58/2003, do 17 de decembro. TERCEIRO.–Contra as liquidacións que son obxecto de notificación colectiva se poderá interpoñer, perante a alcaldía deste Concello, o recurso de reposición regulado no artigo 14.2 do RDL 2/2004, de 5 de marzo polo que se aproba o texto refundido da Lei de facendas locais. O prazo de interposición é de un mes contado desde o día seguinte ao do remate do período de información pública ao que fai referencia o parágrafo anterior. O recurso de reposición será resolto no prazo de un mes a contar dende o día seguinte ao da súa presentación, e se entenderá desestimado cando non recaia resolución en prazo. CUARTO.–Contra a resolución do recurso de reposición poderase interpor, perante o Xulgado do Contencioso-Administrativo competente, recurso contencioso-administrativo no prazo de dous meses. QUINTO.–A recadación da taxa pola prestación do servizo de recollida de residuos sólidos urbanos correspondente ao exercicio 2016, será realizada pola Deputación provincial da Coruña, por delegación da Corporación municipal deste concello, ao abeiro do disposto no art.7 do Real decreto lexislativo 2/2004, do 5 de marzo, nos períodos habituais e previa publicación no BOP, nas datas e lugares establecidos polo servizo competente do organismo provincial. Ponteceso, 2 de maio de 2016. O alcalde Asdo.: Xosé Lois García Carballido
09/05/2016 | Administración LocalMunicipal
Irixoa
Modificación orzamentaria 1/2016

O Pleno deste concello aprobou provisionalmente, na súa sesión de 29-4-2016, o expediente de modificación orzamentaria nº 1/2016 dentro do vixente orzamento municipal. En cumprimento dos arts.176 e 169 do Real Decreto Lexislativo 2/2004, do 5 de marzo de Texto Refundido da Lei de Facendas Locais, expóñense ao público o mesmo durante o prazo de 15 días hábiles; durante tal prazo os veciños e interesados poderán examinar o expediente na Secretaría do concello e presentar as alegacións ou reclamacións por escrito que se consideren convenientes. A modificación supón realizar suplemento de créditos (4.865 €) e créditos extraordinarios (111.495 €), así como incorporación de remanentes (68.829,18 €), financiado con remanente de tesourería. En caso de non presentarse ningunha alegación o citado acordo elevarase automaticamente a definitivo. Irixoa, 29 de abril de 2016 O ALCALDE Antonio Deibe Sanmartín.
09/05/2016 | Administración LocalMunicipal
Cambre
Anuncio de formalización de contrato

a) Organismo: Concello de Cambre. b) Dependencia que tramita o expediente: Secretaría- Contratación. c) Número de expediente: 2015/C004/000012 d) Dirección de Internet do perfil de contratante: www.cambre.es e www.contratosdegalicia.es a) Tipo de contrato: Contrato de servizos b) Descrición: “Servizo de actividades físicas para a saúde en centros deportivos privados, promovidas polo Departamento de Deportes do Concello de Cambre”. c) CPV (Referencia de nomenclatura): 92600000-7 Servicios deportivos d) Medios de publicación dos anuncios de licitación. Boletín Oficial da Provincia da Coruña, Plataforma de Contratos de Galicia, Perfil do Contratante do Concello de Cambre, e diario “La Opinión” e) Datas de publicación dos anuncios de licitación. - 1 de decembro de 2015 (BOP, Plataforma de Contratos de Galicia, e Perfil de Contratante) - 3 de decembro de 2015 (prensa). a) Tramitación: Ordinaria b) Procedemento: Aberto, con multiplicidade de criterios de valoración 4. Valor estimado do contrato: 127.854,36 euros Importe neto: - Actividade de relaxación ou control postural: 20,98 euros por alumno e mes - Actividade de mantemento e mellora da condición física: 29,87 euros por alumno e mes Importe total: - Actividade de relaxación ou control postural: 25,38 euros por alumno e mes - Actividade de mantemento e mellora da condición física: 36,14 euros por alumno e mes O prezo de licitación deste contrato será de 35.159,95 euros anuais, IVE incluído (Importe neto: 29.057,81 euros) O importe correspondente ao total contractual é de 140.639,80 euros IVE incluído, (Importe neto: 116.231,24 euros). a) Data da adxudicación: 11/04/2016 b) Data de formalización do contrato: 29/04/2016 c) Contratista: Iniciativas Deportivas y de Ocio de Cambre, A. I. E. d) Importe de adxudicación: Importe neto: - Actividade de relaxación ou control postural: 20,00 euros por alumno e mes - Actividade de mantemento e mellora da condición física: 29,50 euros por alumno e mes Importe total: - Actividade de relaxación ou control postural: 24,20 euros por alumno e mes - Actividade de mantemento e mellora da condición física: 35,69 euros por alumno e mes Tendo en conta que o prazo total de execución do contrato é de dous anos, prorrogables por outros dous anos máis, o total contractual fixase en 137.649,60 euros IVE incluído, (Importe neto: 113.760,00 euros) e) Ventaxas da oferta adxudicataria: i. Prezo por persoa ofertado ii. Proximidade das instalacións ao termo municipal de Cambre Cambre, 2 de maio de 2016 O Alcalde Oscar A. García Patiño.
09/05/2016 | Administración LocalMunicipal
Culleredo
Secretaría Xeral
Delegación para celebración matrimonio civil

Por resolución ditada en data 28 de abril de 2016, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Maria Florencia Carlson Parades, para a celebración do matrimonio civil entre Don DORIN IOAN CAEROLS TRAPIELLO. e Dona ALICIA VIRGINIA LOHAN AOIZ. o vindeiro venres, día 29 de abril de 2016, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 28 de abril de 2016 O Alcalde-Presidente Julio Sacristán de Diego
09/05/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Ampliación e mellora do trazado da estrada DP 5201 de Muxía a Touriñán pola costa, Pk 2+387 ao 4+086

(Cód.15.1199.0003.0), termo municipal de MUXÍA Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de “AMPLIACIÓN E MELLORA DO TRAZADO DA ESTRADA DP 5201 DE MUXÍA A TOURIÑÁN POLA COSTA, PK 2+387 AO 4+086”, termo municipal de Muxía, nas datas e lugar que se sinala a continuación: Data: 24 de maio de 2016 Horario: 16:30 A 19:00 horas Lugar: Edificio de Servizos Múltiples. Rúa Camposa, s/n.-Muxía Concello: Muxía Data: 26 de maio de 2016 Horario: 16:30 A 19:00 horas Lugar: Edificio de Servizos Múltiples. Rúa Camposa, s/n.-Muxía Concello: Muxía O pago efectuarase polo pagador desta Excma. Deputación e en presenza do representante da administración e do alcalde e secretaria do devandito Concello. O que se fai público, para xeral coñecemento, advertindo as persoas interesadas titulares que o pago se fará precisamente as que figuren como donos/as dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e a secretaria do citado Concello. A Coruña, a 22 de abril de 2016 O Presidente, O Secretario, Asdo. Valentín González Formoso Asdo. José Luis Almau Supervía
09/05/2016 | Administración LocalMunicipal
Cedeira
Modificación da plantilla de persoal e do catálogo de postos de traballo do exercicio 2016

ANUNCIO Modificación da plantilla de persoal e do catálogo de postos de traballo do exercicio 2016 Aprobada inicialmente polo Concello Pleno, en sesión ordinaria realizada o 28 de abril de 2016, a modificación da plantilla de persoal e do catálogo de postos de traballo correspondentes ao exercicio 2016, exponse ao público o expediente polo prazo de quince días hábiles desde a publicación do presente anuncio. Durante dito prazo os interesados poderán examinar o expediente e presentar as alegacións e reclamacións que consideren pertinentes. De non formularse reclamacións, a modificación considerarase definitivamente aprobada; no caso contrario, o Pleno da Corporación disporá do prazo dun mes para resolvelas. Cedeira, 28 de abril de 2016. O alcalde Pablo Diego Moreda Gil
09/05/2016 | Administración LocalMunicipal
Neda
Anuncio de licitación das obras incluidas no POS-2016

LICITACIÓN DAS OBRAS DE PAVIMENTACIÓN DE CAMIÑOS EN VILAR, SUBIDA A ANCOS E FORXA, EN CASADELOS; CANIDO EN O ROXAL; COBELUDA; CORREDOIRA-OS COBOS; A SILVA. Incluídas no Plan provincial de cooperación ás obras e servizos de competencia municipal (POS) 2016.1. Entidade adxudicadora. Datos xerais e datos para a obtención da información: a) Organismo: Concello de Neda. b) Dependencia que tramita o expediente: Servizo de Contratación. c) Obtención de documentación e información: 1) Dependencia: Servizo de Contratación do Concello de Neda.2) Domicilio: Avda. de Algeciras, n.º 34, 1.ª planta.3) Localidade e código postal: Neda, código postal 15510.4) Teléfono 981 380222.5) Telefax 981 385600.6) Correo electrónico: correo@neda. dicoruna. es 7) Dirección na internet do perfil do contratante: www.neda.es 8) Data límite de obtención de documentación e información: ata as 14.00 horas do día anterior a aquel en que termine o prazo de presentación de proposicións.2. Obxecto do contrato: pavimentación de camiños en Vilar, subida a Ancos e Forxa, en Casadelos; Canido en o Roxal; Cobeluda; Corredoira-Os Cobos; A Silva a) CPV (vocabulario común de contratos públicos: 45231000.3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: un único criterio de valoración (factor prezo). 4. Orzamento base de licitación.5. Garantías. Provisional: non se esixe. Definitiva: 5% do prezo de adxudicación, IVE excluído.6. Requisitos específicos do contratista. a) Clasificación: non se esixe. b) Outros requisitos específicos: non.7. Presentación de ofertas ou de solicitudes de participación. a) Data límite de presentación: prazo de vinte e seis (26) días naturais, a contar do seguinte ao da publicación deste anuncio no Boletín Oficial da Provincia (luns a venres, de 09.00 a 14.30 horas). b) Documentación a presentar: 2 sobres pechados. Sobre “A“, subtitulado “Documentación”, deberá conter a esixida nas cláusula 12.1.2 –Documentación siplificada– do prego, segundo os modelos que constan nel, e sobre “C”, subtitulado “oferta económica”, conterá a proposición económica formulada de conformidade co modelo que figura no anexo II do prego de cláusulas administrativas particulares. c) Lugar de presentación: 1. Dependencia: Rexistro Xeral de Entrada de Documentos.2. Domicilio: Avda. de Algeciras, n.º 34, 1.ª planta.3. Localidade e código postal: Neda (A Coruña), código postal 15510.4. Dirección electrónica: correo@neda. dicoruna. es.8. Apertura de ofertas: publicarase no perfil do contratante.9. Gastos de Publicidade. Os gastos correspondentes aos anuncios de licitación serán por conta do adxudicatario ata un máximo de 1.000 €. 10. Outras Informacións: oficinas municipais. Neda, 2 de maio de 2016. O Alcalde, Fdo.: Angel Alvariño Saavedra.
09/05/2016 | Administración LocalMunicipal
Arzúa
Aprobación inicial suplemento de crédito y crédito extraordinario

O Pleno da Corporación, en sesión ordinaria celebrada o día 29/04/2016 aprobou inicialmente os expedientes de modificación de créditos nas modalidades de suplemento de crédito 1/2016 por importe de 135.929,78 €; e crédito extraordinario por importe de 15.845,23 €. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Arzúa, 2 de maio de 2016 O alcalde Asdo. José Luis García López
09/05/2016 | Administración LocalMunicipal
Muxía
Padrón auga, lixo, sumidoiro e punto limpo (1.º trimestre 2016)

ANUNCIO O alcalde, mediante resolución de data 2 de maio de 2016, aprobou o padrón de auga, lixo, sumidoiro, punto limpo e canon de auga correspondente ao 1.º trimestre de 2016. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985, de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: – Nas oficinas municipais en horario de atención ao público. – Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en tres meses, contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria. A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía 2 de maio de 2016. O alcalde Félix Porto Serantes
09/05/2016 | Administración LocalMunicipal
Irixoa
Privacidade camiño en Señorío-Churío; Anxo López Buján

O Concello de Irixoa está tramitando o recoñecemento da privacidade do camiño que catastralmente se sitúa entre as parcelas rústicas 1019 e 463 do polígono 501 de Irixoa, na zona de Señorío (parroquia de Churío). O expediente tramítase á solicitude de don Anxo López Buján. O camiño está catastrado como parcela 9051 e como de titularidade municipal. A aprobación provisional municipal, adoptada por acordo do Pleno do 29-4-2016, exponse ao público polo prazo de 15 días hábiles; durante tal prazo os veciños, usuarios e calquera afectado poderán presentar por escrito as súas alegacións, resolvéndose neste caso o expediente por novo acordo plenario definitivo. Irixoa, 29 de abril de 2016 O alcalde Antonio Deibe Sanmartín
09/05/2016 | Administración LocalMunicipal
Cariño
Substitución da Alcaldía

O Alcalde-presidente do Concello de Cariño en data 02/05/2016 ditou o seguinte Vistas as atribucións que son conferidas á Alcaldía pola normativa vixente art.21 da Lei 7/85, art.24 R. D.781/86, art 41 R. D. 2568/86, art.61 da Lei 5/97 de Administración Local de Galicia. Visto o disposto no artigo 47 do R. D. 2568/86 polo que se aproba o Regulamento de Organización, Funcionamento e Réxime Xurídico das Entidades Locais, dacordo co cal corresponde ós Tenentes de Alcalde, sustituir na totalidade das súa funcións e polo orde do seu nomeamento ó Alcalde, en casos de ausencia, entre outros, esixíndose nestos casos, resolución expresa de delegación das competencias de que se trate, resolución que deberá reunir os requisitos establecidos no artigo 44.1 e 2 do mesmo regulamento. Visto o establecido no artigo 44.1 e 2 do R. D. 2568/86 dacordo cos cales as delegacións se realizarán por decreto de Alcaldía, con indicación das facultades que se delegan e condicións do seu exercicio, producindo efectos a resolución desde o día seguinte á data da mesma, sen perxuicio da súa obrigatoria publicación no BOP. Visto que esta Alcaldía ten que ausentarse do termo municipal os días 10 e 11 de maio de 2016, ámbolos dous incluídos. PRIMEIRO: Delegar no 1º Tenente de Alcalde, Alberto Iglesias Fraguela, as competencias da Alcaldía os días 10 e 11 de maio de 2016, ámbolos dous incluídos. SEGUNDO: Ordear a publicación da presente no taboleiro de anuncios do Concello e no Boletín oficial da Provincia. TERCEIRO: Notifíquese a presente a interesada aos efectos da súa aceptación e comuníquese ó Pleno na vindeira sesión ordinaria que celebre. Cariño, 2 de maio de 2016 O Alcalde Asdo: José M. Alonso Pumar
09/05/2016 | Administración LocalMunicipal
A Capela
Exposición pública do padrón fiscal abril 2016 da taxa da escola municipal de música e do período de pagamento en voluntaria

Por resolución desta alcaldía do día 30 de abril de 2016, aprobouse o padrón de contribuíntes correspondente ao mes de abril do exercicio 2016 da taxa pola prestación do servizo de ensino na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 2 de maio de 2016 O alcalde Manuel Meizoso López
09/05/2016 | Administración LocalMunicipal
Cedeira
Modificación da Ordenanza Fiscal 1.4 reguladora do imposto sobre construcións, instalacións e obras

O Pleno do Concello de Cedeira, en sesión ordinaria realizada o 28 de abril de 2016 adoptou, entre outros, o seguinte acordo: “PRIMEIRO.- Deixar sen efecto o acordo de aprobación provisional adoptado polo Pleno do 16 de marzo de 2016 relativo a ordenanza fiscal 1.4 reguladora do imposto sobre construcións, instalacións e obras. SEGUNDO.- Aprobar provisionalmente a modificación da ordenanza fiscal 1.4 reguladora do imposto sobre construcións, instalacións e obras que se incorpora como anexo. TERCEIRO.- Exponer no Taboleiro de Anuncios do Concello e no Boletín Oficial da Provincia durante 30 días, como mínimo, dentro dos cales os interesados poderán examinar o expediente e presentar as reclamacións que consideren oportunas. No caso de que non se presentaran reclamacións, entenderase definitivamente adoptado o acordo ata entón provisional, publicando no Boletín Oficial da Provincia o anuncio de aprobación definitiva e o texto íntegro da ordenanza, sen que entren en vigor ata que se leve a cabo a devandita publicación. CUARTO.- Facultar ao Alcalde para levar a cabo todos os trámites necesarios para a consecución deste fin, adaptando no caso de non presentarse reclamacións o contido da disposición final coas datas dos correspondentes acordos plenarios.” Se somete o expediente a información pública polo prazo de trinta días, a contar desde o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións e suxestións que estimen oportunas. Cedeira, 29 de abril de 2016 O Alcalde Pablo Diego Moreda Gil
09/05/2016 | Administración LocalMunicipal
A Pobra do Caramiñal
Publicación de acordo regulador de prezos públicos pola prestación de servizos de visitas turísticas guiadas”

EDICTO Aprobada polo Pleno da Corporación, en sesión celebrada o día 28 de abril de 2016, a regulación do “prezo público pola prestación dos servizos de visitas turísticas guiadas” procédese á súa publicación, en base ó previsto no artigo 59.6 da Lei 30/1992, de 26 de novembro, do Réxime Xurídico das AA. PP. e do Procedemento Administrativo Común, e artigo 70.2 da Lei 7/1985, de 2 de abril, Reguladora das Bases do Réxime Local: “ACORDO REGULADOR DO PREZO PUBLICO POLA PRESTACION DE SERVIZOS DE VISITAS TURÍSTICAS GUIADAS ARTIGO 1.–FUNDAMENTO E NATUREZA. De conformidade co previsto nos artigos 127 e 41 a 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, este Concello establece o prezo público pola prestación de visitas turísticas guiadas. ARTIGO 2.–CONCEPTO. O prezo público regulado neste acordo constitúe unha prestación patrimonial de carácter público que se satisfará polos usuarios que voluntariamente soliciten a prestación dos servizos ou a realización de actividades desenvolvidas no ámbito turístico. ARTIGO 3.–OBRIGADOS Ó PAGO. Están obrigados ó pago do prezo público as persoas físicas ou xurídicas que soliciten ou que se beneficien dos servizos prestados das visitas turísticas guiadas. ARTIGO 4.–CONTÍA. O prezo público esixirase de acordo co seguinte cadro de tarifas: ARTIGO 5.–OBRIGA DE PAGO E PRAZOS DE PAGO.1. A obriga de pago xurdirá con carácter xeral cando se inicie a prestación dos servizos correspondentes. Non obstante, cando por causas non imputables ó demandante do servizo, este non se prestase, procederase á devolución do importe efectivamente aboado.2.–O prezo público aboarase en réxime de autoliquidación e depósito previo do mesmo, que deberá ser aboado cando se realice a solicitude do servizo. En todo caso, non se iniciará a prestación do mesmo se non se realizou o depósito previo. ARTIGO 6.–PROCEDEMENTO DE APREMIO. As débedas por impago dos prezos contemplados no artigo 4 esixíranse polo procedemento de constrinximento de acordo co disposto nos artigos 10.1 e 46.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. DISPOSICIÓN DERRADEIRA O presente acordo entrará en vigor o día seguinte da publicación no Boletín Oficial da Provincia.” A Pobra do Caramiñal, 29 de abril de 2016. O alcalde Jose Luis Piñeiro García
09/05/2016 | Administración LocalMunicipal
Vedra
Secretaría-Intervención
Exposición pública padrón fiscal SAF 1º trimestre de 2016

A Xunta de Goberno, en sesión ordinaria celebrada o día vinte e oito de abril de 2016, aprobou o padrón fiscal pola prestación do servizo de axuda no fogar (dependentes e a través de libre concurrencia), correspondentes ao 1º trimestre do 2016 O cal se expón ao público, para a súa notificación colectiva, de acordo co establecido no artigo 102.3 da Lei 58/20003, do 17 de decembro, xeral tributaria, durante o prazo de 15 días dende a súa publicación no BOP e no Taboleiro de Anuncios da Casa do Concello Contra o acordo de aprobación dos padróns e das liquidacións incorporadas aos mesmos, os interesados poderán interpor recurso de reposición no prazo dun mes, contado dende o día seguinte ao remate da exposición ao público dos padróns, recurso de reposición contencioso-administrativo perante o Xulgado do Contencioso-Administrativo no prazo de dous meses se a resolución do recurso de reposición é expresa e no prazo de seis meses dende a súa interposición, se non o fose. Ademais poderán interpor calquera outro recurso que consideren oportuno. Vedra, 2 de maio de 2016 O ALCALDE Asdo. Carlos Martínez Carrillo
09/05/2016 | Administración LocalMunicipal
A Pobra do Caramiñal
Anuncio de aprobación inicial de bases reguladoras das axudas de emerxencia social

EDICTO O Pleno do Concello da Pobra do Caramiñal, en sesión ordinaria celebrada o día 28 de abril de 2016, aprobou inicialmente as “Bases reguladoras de axudas de emerxencia social”. En cumprimento do artigo 49 da Lei 7/1985, de 2 de abril, de Bases de Réxime Local, o expediente sométese a información pública durante o prazo de 30 días hábiles que se contarán dende o seguinte o da publicación deste anuncio no Boletín Oficial da Provincia. Durante ese prazo poderán presentarse reclamacións e suxestións ao acordo de aprobación inicial. No caso de non presentarse, entenderase definitivamente aprobado o acordo de aprobación inicial. A Pobra do Caramiñal, a 29 de abril de 2016. O alcalde José Luis Piñeiro García
09/05/2016 | Administración LocalMunicipal
Outes
Anuncio regulamento piscina

O Concello de Outes anuncia a exposición ao público do Regulamento de funcionamento da piscina municipal, que o Pleno da Corporación aprobou inicialmente na sesión do 28.04.2016. En cumprimento do artigo 49 da Lei 7/1985, do 2 de abril, reguladora das bases de réxime local, as persoas e as entidades interesadas dispoñen dun prazo de trinta días soltos para presentar as suxestións que xulguen oportunas. De non habelas, entenderase aprobado definitivamente. O texto do regulamento está a dispor do público na páxina dixital da Corporación.www.outes.com OUTES, 2 de maio do 2016. O Alcalde Carlos López Crespo
09/05/2016 | Administración LocalProvincial
Deputación Provincial da Coruña
Servizo de Vías e Obras
Notificación de requerimento a Dona María del Carmen Cerqueiro Costa para execución de obras necesarias na estrada provincial D. P.7804 á altura do p. k. 16+000; na localidade de Alvar, concello de Santiago de Compostela

Notificación de requerimento execución de obras necesarias na estrada provincial D. P. 7804, á altura do p. k. 16+000, na localidade de Alvar, concello de Santiago de Compostela Sendo intentada a notificación de Requerimentos de data 12/01/2016 e de 31/03/2016, de conformidade co establecido no art.59.5 en relación co art.61 da Lei 30/1992 de Réxime Xurídico das Administracións Públicas e do Procedemento Administrativo Común, ao non ser posible notificarelle á persoa interesada en este procedemento, cítase á mesma para que no prazo de QUINCE (15) DIAS naturais, contados desde o seguinte ao desta publicación, para que compareza persoalmente ou mediante representante debidamente acreditado nas oficinas do Servizo de Vías e Obras Provinciais, de luns a venres, en horario de 9 a 14 horas ao efecto de practicarlle a notificación que se indica: A Coruña, 28 de abril de 2016- O Xefe do Servizo de Vías e Obras Provinciais en funcions.- Berena Norberto Miguel Goena Wirz.
09/05/2016 | Administración LocalMunicipal
Boqueixón
Aprobación definitiva da exención do IBI da parcela número 39 A4 “Outenín”, na que está emprazado o Centro de Saúde de O Forte

Non presentándose ningunha reclamación contra a exención do imposto sobre bens inmobles, da parcela número 39 A4, denominada “Outenín” de San Vicente de Boqueixón (na que está emprazado o centro de saúde de O Forte, que tamén está exento) así acordado no Pleno ordinario do Concello de Boqueixón, que tivo lugar o 9 de marzo do 2016, queda definitivamente aprobado dito acordo de exención do IBI. Boqueixón, 2 de maio do 2016 O alcalde Ovidio Rodeiro Tato
09/05/2016 | Administración LocalMunicipal
Mañón
Ficheiros municipais con datos de carácter persoal

O artigo 20 da Lei Orgánica 15/1999, de 13 de decembro, de Protección de datos de carácter persoal, especifica que a creación, modificación ou supresión dos ficheiros das Administracións Públicas só poderán facerse mediante disposición xeral, publicada no boletín correspondente. O contido do acordo de creación de ficheiros de titularidade pública ven establecido no artigo 54 do Real Decreto 1720/2007, de 21 de decembro, polo que se aproba o regulamento de desenvolvemento da Lei Orgánica 15/1999. En virtude do exposto, a Xunta de Goberno Local adoptou o seguinte acordo: PRIMEIRO.–Aprobar a creación de ficheiros municipais con datos de carácter persoal que se relacionan no anexo. SEGUNDO.–Publicar o presente acordo no Boletín Oficial da Provincia, ós efectos previstos no artigo 20 da Lei Orgánica 15/1999, de 13 de decembro, de Protección de datos de carácter persoal. TERCEIRO.–Dar traslado do presente acordo á Axencia Española de Protección de Datos. CUARTO.–Facultar ó Sr. alcalde, D. Alfonso Emilio Balseiro Gómez, para a realización dos actos e a sinatura dos documentos que sexan necesarios para a execución do presente acordo. ANEXO Mañón, 29 de abril de 2016. O ALCALDE Asdo.: Alfonso Emilio Balseiro Gómez
09/05/2016 | Administración LocalMunicipal
Cedeira
Modificación da composición da Mesa Permanente de Contratación

En sesión realizada o 28.04.2016 o Pleno da Corporación adoptou, entre outros, o seguinte acordo: “PRIMEIRO.- Modificar a composición da Mesa Permanente de Contratación constituida mediante acordo adoptado en sesión plenaria extraordinaria de 08 de xullo de 2015, para tódolos procedementos de contratación do Concello de Cedeira nos que sexa legalmente esixible, ou así o prevexa o prego de claúsulas administrativas particulares, quedando integrada polos seguintes membros: PRESIDENTE: O Alcalde Suplente: D. Manuel Pérez Riola -Dª. María José Rodríguez Pérez Suplente: Dª. Manuela López Rodríguez -D. José Camilo Casal García Suplente: Don Robustiano Labraña Barrero -A Secretaria da Corporación Suplente: O funcionario que sexa nomeado Secretario accidental -O Interventor Municipal Suplente: O funcionario que sexa nomeado Interventor accidental -O Arquitecto Municipal Suplente: O Arquitecto Técnico Municipal SECRETARIA: Dª. María Montserrat Pérez Garrote, funcionaria encargada dos expedientes de contratación. Suplente: D. Francisco Javier Zunzunegui Vázquez, funcionario. SEGUNDO.- Publicar anuncio referindo este acordo e a composición da Mesa Permanente de Contratación no Boletín Oficial da Provincia. TERCEIRO.- Notificar este acordo aos membros da Mesa Permanente de Contratación.” Cedeira, 29 de abril de 2016 O alcalde Pablo Diego Moreda Gil
09/05/2016 | Administración LocalMunicipal
Irixoa
Convocatoria laboral temporal tractoristas municipais 2016 - vacantes

POSTOS: 3 tractoristas con xornada de 25 horas semanais, con duración determinada de 5 meses (do 1-6 a 31-10-2016); postos vacantes da anterior convocatoria. SALARIO: 750 €/mes brutos (incluíndo prorrateo de pagas extras e demais conceptos retributivos). PROCESO SELECTIVO: comprende valoración de méritos establecidos nas bases e celebración de probas: escrita de test e práctica (ambas o día 26-5-2016). PRAZO DE PRESENTACIÓN DE INSTANCIAS: 15 días naturais (dende o 10 ao 24 de maio de 2016), en horario público de 9 a 2 (sábados de 10 a 1). BASES: aprobadas por acordo da Xunta de Goberno Local do 29-4-2016, estando a disposición do público nas dependencias municipais (teléf.981 - 79 30 01). DEREITOS DE EXAME: 16 euros. RECURSOS: contra as bases poderán interpoñerse o recurso de reposición (1 mes) e o contencioso-administrativo (2 meses). Irixoa, 29 de abril de 2016 O alcalde Antonio Deibe Sanmartín
09/05/2016 | Administración LocalMunicipal
Culleredo
Secretaría Xeral
Delegación para celebración matrimonio civil

Por resolución ditada en data 27 de abril de 2016, o sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Aniello Gomez Monedero Forgaci, para a celebración do matrimonio civil entre Don ALLEN PATIN PUIGCERCOS. M. e Dona EKRAM BAZTARRICA CARTLEDGE o vindeiro sábado, día 30 de abril de 2016, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 28 de abril de 2016 O Alcalde-Presidente Julio Sacristán de Diego
09/05/2016 | Administración LocalMunicipal
Vedra
Secretaría-Intervención
Exposición pública padrón fiscal taxa abastecemento de auga 1º trimestre

Configurado pola empresa Viaqua, Gestión Integral de Aguas de Galicia, S. A. U, concesionaria do servizo de subministración domiciliaria de auga potable, o padrón da taxa correspondente ao 1º trimestre de 2016, e aprobado pola Xunta de Goberno en sesión celebrada o 28 de abril, exponse ao público na Secretaría deste concello durante 15 días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. Contribuíntes: 128 Abastecemento: 2.679 m 3 Total: 3.490,841 euros Canon da auga: 874,38 euros O procedemento para o cobro do canon da auga en periodo voluntario será unitario co seguido para a recadación dos dereitos que á entidade subministradora correspondan polo servizo de abastecemento de auga, e a falta de pago do mesmo suporá a súa esixencia directamente ao contribuinte pola vía de constrinximento pola Consellería competente en materia de facenda da Xunta de Galicia, podendo a repercusión do mesmo ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Contra as liquidacións incorporadas ao padrón, os interesados poderán formular no prazo de un mes, contado dende o día seguinte ao remate da exposición ao público do padrón, recurso de reposición ante a Alcaldía, segundo o disposto no art.14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais. Vedra, 2 de xamaio de 2016 O ALCALDE Asdo. Carlos Martínez Carrillo
09/05/2016 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación da base 28: “Contratos menores”, das de execución do orzamento provincial do exercicio 2016

ANUNCIO Na sesión plenaria celebrada o día 29 de abril de 2016, a Corporación provincial acordou aprobar inicialmente a modificación da base 28 das de execución do orzamento provincial do exercicio 2016. O dito expediente queda de manifesto na Secretaría Xeral desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, entenderase definitivamente aprobada, de acordo co disposto no artigo 20.1 do R. D. 500/90, do 20 de abril. A Coruña, 2 de maio de 2016. O presidente O secretario Valentín González Formoso José Luis Almau Supervía
26/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.53155. María Soledad Pombo Noya. Concello de Trazo

María Soledad Pombo Noya solicita de Augas de Galicia a autorización de obras no lugar de O Ríal, t. m. de Trazo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53155 As obras solicitadas consisten na ampliación das instalacións dunha explotación gandeira situada na parcela nº 230 do polígono 20, lugar de O Rial, parroquia de Trazo, concello de Trazo. As obras consisten na execución dun novo establo de dimensións 18x10 m2 que contará cunha unha fosa de puríns no nivel inferior. Estas obras sitúanse dentro da zona de policía do rego do Rial. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Trazo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 04 de maio de 2016 O xefe do servizo territorial Ángel Gómez Rey
26/05/2016 | Administración LocalMunicipal
A Laracha
Suplencia na Alcaldía

ANUNCIO Suplencia Alcaldía Por resolución ditada en data 19/05/2016, o Sr. alcalde acordou que o primeiro tenente de alcalde, D. José Ramón Martínez Barbeito, asuma as funcións da Alcaldía durante os días 21 ao 28 de maio de 2016 nos termos previstos no art.47 do Regulamento de organización, funcionamento e réxime xurídico das corporacións locais, aprobado por Real decreto 2568/1986, do 28 de novembro. O que se publica en cumprimento do disposto no art.44.2 do precitado texto legal. Asinado dixitalmente polo Sr. alcalde, José Manuel López Varela, na Laracha a dezanove de maio de dous mil dezaseis.
26/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.52759. Legalización peche. Concello de Culleredo

Simona Nicoleta Garcia Amorena Sasso, solicita de Augas de Galicia por atoparse nas marxes do río s/d, a legalización de obras, no polígono 32, parcela 292, no lugar de Souto, parroquia de Orro (San Salvador), Concello de Culleredo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52759. As obras solicitadas consisten no peche de parcela mediante muro de mampostería sobre o que colocarase celosía metálica entre pitares de pedra, no vento este e postes de madeira e maia metálica nos ventos sur e oeste. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Culleredo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de maio de 2016 O xefe do servizo territorial Néstor Rodríguez Arias
26/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.52505. Rede de gas. Concello de Fene

Gas Galicia SDG, S. A., solicita de Augas de Galicia por atoparse nas marxes do río Cádavo, a autorización de obras, na Rúa Naturais 57, parroquia de Fene (San Salvador), Concello de Fene (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52505. As obras solicitadas consisten na ampliación de rede de gas natural en “Calle Naturais de Fene 57”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de maio de 2016 O xefe do servizo territorial Néstor Rodríguez Arias
26/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51988. Recheo. Concello de Cariño

Edwin Giovanny Lopez de Ceballos Martinez de Arenzana, solicita de Augas de Galicia por atoparse nas marxes do río s/d, a autorización de obras, na parcela de referencia catastral 9278403NJ8397N0001HS, no lugar de Esteiro de Arriba, parroquia de Feás (San Pedro), Concello de Cariño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51988. As obras solicitadas consisten no recheo de parcela, de 0,50 m de espesor, para un mellor aproveitamento da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cariño ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de maio de 2016 O xefe do servizo territorial Néstor Rodríguez Arias
26/05/2016 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
R. P. 2016/11669 de modificación da resol. nº 2016/9687 de aprobación bases específicas programa subvencións dirixido a concellos e agrupacións de concellos da Coruña de menos de 50.000 habitantes para financiar o gasto de persoal de turismo

D. VALENTÍN GONZÁLEZ FORMOSO, Presidente da Deputación Provincial da Coruña, Por esta Deputación comprobouse a existencia dun erro na resolución núm.2016/9687 de 4 de maio de 2016, pola que se aproban as bases específicas do programa de subvencións dirixido aos concellos e agrupacións de concellos da provincia da Coruña de menos de 50.000 habitantes para o financiamento do gasto de persoal das oficinas de turismo DP0029, durante o ano 2016. De conformidade co disposto no artigo 105.2 da Lei 30/1992, de 26 de novembro, de réxime xurídico das administracións públicas e do procedemento administrativo común, procede emendar o erro detectado na base 3.- Obxecto específico do programa, específica da convocatoria DP0029/2016, no que respecta aos títulos que deberá posuír o persoal contratado.1º) Modificar a base 3 da convocatoria DP0029/2016 do programa de subvencións aprobada por resolución núm.2016/9687 de 04/05/16, segundo se indica a continuación: Base 3.- Obxecto específico do programa (…) O persoal deberá estar en posesión dalgún dos seguintes títulos: - Técnico superior en Guía, Información e Asistencia Turística - Técnico en Empresas e Actividades Turísticas - Grao ou diplomado en Turismo ou equivalente homologado - Grao ou licenciatura en Historia da Arte - Grao ou licenciatura en Humanidades A participación neste programa non suporá relación contractual ninguna entre a Deputación e o persoal técnico das oficinas turísticas. Base 3.- Obxecto específico do programa (…) O persoal deberá estar en posesión dalgún dos seguintes títulos: - Técnico superior en Guía, Información e Asistencia Turística ou equivalente - Técnico en Empresas e Actividades Turísticas ou equivalente - Grao ou diplomado en Turismo ou equivalente homologado - Grao ou licenciatura en Historia da Arte - Grao ou licenciatura en Humanidades - Grao ou licenciatura en Xeografía e ordenación do territorio - Grao ou licenciatura en Historia A participación neste programa non suporá relación contractual ninguna entre a Deputación e o persoal técnico das oficinas turísticas.2º) Dispoñer a publicación da presente resolución de corrección da convocatoria no BOP. A Coruña, 23 de maio de 2016 O Presidente, Valentín González Formoso
26/05/2016 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (CON-4/2016)

Anuncio de contratación (CON-4/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: CON-4/2016.2. Obxecto do contrato: outorgamento de concesións administrativas para a explotación de vintecatro postos nos mercados municipais de abastos coruñeses. Duración: quince anos prorrogables por dez máis.3. Tramitación: ordinaria. Procedemento: aberto.4. Canon anual: véxase prego de cláusulas administrativas.5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: trinta días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de Contratación e/ou perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 10 de maio de 2016. M.ª Sama Godfrey Corradi Attou responsable de Facenda e Administración (Decreto de delegación do 15/06/2015)
26/05/2016 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (CON-3/2016)

Anuncio de contratación (CON-3/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: CON-3/2016.2. Obxecto do contrato: xestión do servizo público de comedor no Centro Cívico de Monte Alto mediante a modalidade de concesión, que fomente o emprego de calidade e a inserción de particulares con dificultades no mercado laboral. Duración: dez anos.3. Tramitación: ordinaria. Procedemento: aberto.4. Gasto estimado anual: 80.300,00 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de contratación e/ou perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 10 de maio de 2016. M.ª Julia Edith Caralto Soengas Concellala responsable de Facenda e Administración (Decreto de delegación do 15/06/2015)